Aacht Deeg an der Woch

Aacht Deeg an der Woch ass den Numm vun engem Roman vum Jhemp Hoscheit aus dem Joer 2006.

Ëm wat geet et?
De Roman erzielt, streng chronologesch, den Alldag vun e puer Escher Jonge vu 16-17 Joer an hire Famillen, an de Woche vum Mee 68. D'Studentenonrouen zu Paräis op der Televisioun sinn de Kontrastprogramm zum rouege Lëtzebuerg, wou awer och op eemol verschidde Saachen a Fro gestallt ginn.

Den Titel bezitt sech op d'Lidd vun de Beatles, Eight Days a Week. D'Beatles-Musek, déi de Pol, ee vun de Jongen, begeeschtert lauschtert, zitt sech wéi e roude Fuedem duerch d'Buch an hëlleft him an alle Liewenslagen, net zulescht a Saache Léift...

Rezensiounen
 Romain Hilgert: *Mai 68 in Esch." d'Lëtzebuerger Land 11.08.2006, S.14.
Bibliographie
 Jhemp Hoscheit: Aacht Deeg an der Woch. Roman. Éditions Guy Binsfeld, 2006. ISBN 2-87954-159-X

Kategorie:Lëtzebuergeschsproocheg Romaner
Kategorie:Literatur 2006